Ampersand
Ampersand (&) on logogramm, mis tähistab sidesõna „ja“. Märk on tulnud ladinakeelse sõna et („ja“) tähtede kokkusulamisest. See märk on ka üks konjunktsiooni tehtemärke loogikas. Kui ampersand ühendab tähti või lühendeid, on eesti keeles tavaks need kirjutada tühikuteta (M&M); kui sõnu või nimesid, siis tühikuga (Johnson & Johnson). Need nimed käänatakse omastavasse käändesse nii, et M&M -> M&M-i, aga kui on eraldi sõnad, käänatakse mõlemad sõnad nagu tavaliselt Maks & Moorits -> Maksi & Mooritsa.